แนวโน้มดัชนีเช้าลุ้นขึ้น
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้น&nbsp; หลังลงแรง 2 วัน-ความกังวลหนี้ยุโรปลดลง
12 ม.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้น  หลังลงแรง 2 วัน-ความกังวลหนี้ยุโรปลดลง
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้บรรยากาศโดยรวมดูดีขึ้นจากช่วง 2 วันที่ผ่านมา หลังจากตลาดหุ้นต่างประเทศทั้งสหรัฐฯและภูมิภาคต่างปรับตัวขึ้น เนื่องจากความกังวลเรื่องปัญหาหนี้ในยุโรปผ่อนคลายลง จึงทำให้ค่าเงินดอลลาร์สหรัฐฯอ่อนตัวลง
ทั้งนี้การที่นักลงทุนต่างชาติกังวลเรื่องหนี้ยุโรปลดลง ประกอบกับตลาดหุ้นไทยปรับตัวลงต่อเนื่องมา 2 วัน วันนี้จึงมีโอกาสที่จะปรับตัวขึ้นได้ ส่วนประเด็นเรื่องการประชุมคณะกรรมการนโยบายการเงิน(กนง.)ในวันนี้คาดว่าคงมีการปรับขึ้นดอกเบี้ยอย่างแน่นอน ขั้นต่ำที่ 0.25% ซึ่งก็คงต้องติดตามว่ากนง.จะมีการปรับขึ้นเท่าไหร่
พร้อมให้แนวรับ 1,000 จุด แนวต้าน 1,030 จุด